Udtalelse fra den administrerende direktør 


Kære PostNord-medarbejdere, 

Vi bedømmes både som enkeltpersoner og som virksomhed på vores handlinger. 
Derfor er det afgørende, at de valg, vi træffer, er de rigtige. Vi gør alle et stort arbejde 
for at leve op til PostNords formål om at gøre hverdagen lettere. PostNords værdier 
- nærværende, pålidelig og bæredygtig - er grundlaget for vores kerneaktiviteter: at 
levere pakker og breve. Vores værdier guider os i det daglige arbejde og er udtryk 
for det, vi ønsker at være kendt for blandt vores kunder og i samfundet generelt. 


Men værdier giver ikke altid klare retningslinjer for, hvad vi skal gøre i konkrete 
situationer. Derfor beskriver denne Code of Conduct (Kodekset), hvilke lovkrav og 
interne regler der er afgørende for vores virksomhed, og hvilken adfærd der forventes 
af alle PostNords medarbejdere og forretningspartnere på de områder. Code of 
Conduct er vedtaget af bestyrelsen, hvilket siger noget om, hvor vigtigt det er. Alle 
medarbejdere har et ansvar for at sætte sig ind i Code of Conduct og overholde det, 
og vores chefer og ledere har i den forbindelse et særligt ansvar. PostNord forventer, 
at alle chefer og ledere er ansvarlige, modige og engagerede. Det betyder i forbindelse 
med Code of Conduct, at vi forventer, at vores chefer og ledere er forbilleder med 
hensyn til at opføre sig ansvarligt, og at de sørger for, at deres team har de værktøjer, 
der er nødvendige for at kunne overholde kodekset. Det betyder også, at de altid bør 
være parate til at drøfte det med deres medarbejdere og besvare deres spørgsmål, 


uanset emnets følsomhed og eventuelle konsekvenser. 


Jeg er overbevist om, at alle PostNords medarbejdere ønsker at gøre det rigtige og 
opføre sig ansvarligt i forhold til kolleger, kunder og leverandører. Lad kodekset blive 
en del af vores daglige arbejde og et styringsredskab for os alle, så vi får den tillid, vi 


ønsker fra vores omverden! 


Annemarie Gardshol 
Administrerende direktør og koncernchef 

Introduktion Code of Conduct 


Code of Conduct omfang og relation til love og andre bestemmelser 

Dette kodeks beskriver, hvilken adfærd der forventes af PostNord og virksomhedens 
medarbejdere.  Kodekset gælder for alle medarbejdere uanset deres 
ansættelsesvilkår. PostNord stiller også krav om, at vores forretningspartnere - 
herunder leverandører, underleverandører, agenter og andre eksterne parter - 
overholder alle relevante dele af kodekset og underskriver vores Code of Conduct for 
Suppliers!. Kodekset kan efter behov suppleres med mere detaljerede interne regler 
i form af politikker, instrukser og retningslinjer. 


Kodekset repræsenterer en minimumsstandard og skal derfor overholdes, selv om 
lokal lovgivning foreskriver en lavere standard. PostNord overholder - og forventer, 
at alle virksomhedens medarbejdere og forretningspartnere overholder - gældende 


love og regler. 


Roller og ansvar 

Kodekset er vedtaget af bestyrelsen. Den administrerende direktør har det endelige 
ansvar for, at det implementeres og overholdes af alle medarbejdere i hele PostNords 
organisation, og at relevante dele indarbejdes i aftaler med PostNords 
forretningspartnere. Den administrerende direktør har også ansvaret for at sikre, at 


Kodekset løbende evalueres og revideres efter behov. 


Group Leadership Team og alle chefer og ledere skal være positive forbilleder. Det 
forventes, at chefer og ledere introducerer nye medarbejdere til Kodekset og 
regelmæssigt taler med medarbejderne om, hvad kodekset betyder for det daglige 
arbejde. Overholdelse af kodekset og gennemførelse af obligatoriske kurser skal også 


drøftes i forbindelse med medarbejderudviklingssamtaler. 


Det er alle medarbejderes ansvar at kende og overholde kodekset. Alle medarbejdere 
skal gennemføre den obligatoriske uddannelse i Code of Conduct. Medarbejderne kan 
altid drøfte spørgsmål om kodekset med deres nærmeste chef, men kan også 
kontakte chefen for Head of Compliance. Manglende overholdelse kan føre til 


disciplinære foranstaltninger og i sidste ende til afskedigelse. 


1 PostNord har to Code of Conduct for Suppliers: i) Code of Conduct for Suppliers og ii) Code of 
Conduct for Suppliers of Road transport. Når der i dette dokument henvises til Code of Conduct for 
Suppliers, omfatter det begge kodekser. Det afhænger af den service, vores forretningspartnere 
leverer (vejtransport eller "andre ydelser"), hvilken af de to kodekser der gælder. 

Indberetning af overtrædelser af Code of Conduct og whistleblowing 
Medarbejdere og forretningspartnere, der bliver opmærksomme pa eller far mistanke 
om overtrædelser af kodekset, har pligt til at gå videre med dette. Jo tidligere et 
problem opdages, jo større chancer har vi for at håndtere situationen. Hvor det er 
muligt, skal der indberettes til den nærmeste chef, HR eller et medlem af det lokale 
ledelsesteam. Men hvis medarbejderen eller forretningspartneren af en eller anden 
grund ikke føler sig tryg ved at benytte de kanaler, kan man i stedet bruge 
whistleblowerordningen. Den er tilgængelig pa: 
https://postnord.whistleblowernetwork.net 

PostNord accepterer ikke repressalier mod whistleblowere og har interne procedurer, 
der beskytter whistleblowere. Alle medarbejdere, der medvirker til repressalier, vil 


blive mødt med disciplinære foranstaltninger og risikerer i sidste ende afskedigelse. 


Forretningsetik 


PostNord lægger stor vægt på at opretholde de højeste etiske standarder i alle 
aspekter af vores virksomhed. Vores ejere kræver, at PostNord er et forbillede med 
hensyn til bæredygtig virksomhed, og derfor er det afgørende, at medarbejderne har 


en stærk forretningsetik. 


Antikorruption 

PostNord har nultolerance over for bestikkelse og andre former for korruption. 
PostNord accepterer ikke nogen form for forsøg på utilbørlig påvirkning fra nuværende 
eller potentielle forretningspartnere, kunder eller andre interessenter. Ingen 
medarbejder eller forretningspartner må modtage, acceptere et løfte om eller forlange 
nogen form for fordel, der kan opfattes som korruption. Hverken vores medarbejdere 
eller forretningspartnere2, der repræsenterer PostNord, må udsættes for utilbørlig 
påvirkning. Medarbejdere og forretningspartnere, som repræsenterer PostNord, må 
på tilsvarende vis ikke handle på en made, som er - eller kan opfattes som - forsøg 
på utilbørligt at påvirke andres beslutninger. 


En fordel er utilbørlig, hvis den er eller kan opfattes som en opmuntring til modtageren 
om at udføre sit arbejde på en måde, som er illoyal over for dennes arbejdsgiver. 
Fordele behøver ikke have økonomisk værdi for at være utilbørlige. Man skal især 
være forsigtig, når man samarbejder med myndigheder og embedsmænd. Det er i 
mange lande ulovligt at give gaver til offentligt ansatte, og det bør derfor undgås. I 
PostNords External Benefits and Business Entertainment Instructions er der yderligere 
oplysninger om, hvad der er acceptabelt, og hvad der ikke er. Som udgangspunkt bør 
fordelens værdi aldrig overstige (hvad der svarer til) 500 SEK. Hvis en medarbejder 
er i tvivl om, hvorvidt en gave eller anden form for fordel er utilbørlig, bør det altid 
drøftes med chefen. I tvivlstilfælde er det altid bedst ikke at tage imod den. 


2 Leverandører og ekspeditionssteder 

Interessekonflikter 

Forretningsmæssige beslutninger skal altid være baseret på objektive grunde og må 
ikke påvirkes af personlige interesser, som ikke er relevante for PostNords 
virksomhed. Der kan f.eks. opstå en interessekonflikt på grund af private eller 
familiemæssige relationer eller en økonomisk interesse i en virksomhed, der har 


forretningsforbindelser med PostNord. 


Hvis der er risiko for en interessekonflikt, skal medarbejderen altid underrette den 
nærmeste chef, så der kan træffes rimelige forholdsregler. Medarbejdere bør oplyse 
de økonomiske interesser, som de, et familiemedlem eller en nær ven har i en 
virksomhed, der har forretningsforbindelser med PostNord, og hvor de personligt kan 
påvirke forretningen gennem den pågældende virksomhed. Hvis en medarbejder 
ønsker at ansætte et familiemedlem eller en nær ven, bør dette på forhånd drøftes 
med den nærmeste chef og HR. Medarbejderne er for yderligere at forebygge 
interessekonflikter forpligtet til at informere PostNord om arbejde ud over deres 
ansættelse i PostNord (f.eks. konsulentarbejde, bestyrelsesarbejde, bijobs). 


Konkurrence 
Effektiv konkurrence er et vigtigt led i en velfungerende økonomi. Den bidrager til 
innovation og øger udbuddet af serviceydelser, og det er til gavn for både forbrugerne 


og samfundet generelt. 


PostNord vil hverken gennemføre eller tolerere aktiviteter, der begrænser effektiv 
konkurrence. PostNord har et særligt compliance-program, der skal sikre, at 
medarbejderne ved, at diskussioner eller aftaler med nuværende eller potentielle 
konkurrenter om prissætning, markedsdeling eller anden udveksling af 
konkurrencefølsomme oplysninger er strengt forbudt. Medarbejdere, der arbejder 
inden for områder, hvor der kan opstå konkurrenceretlige problemer, forventes at 


kende og overholde PostNord Competition Law Policy. 


Fortrolige oplysninger og insiderhandel 

Alle PostNords medarbejdere og forretningspartnere, der har adgang til fortrolige 
oplysninger, skal altid udvise forsigtighed og må ikke videregive fortrolige eller 
beskyttede oplysninger til kolleger, som ikke har adgang til oplysningerne, og 
uautoriserede tredjeparter, medmindre de udtrykkeligt har fået tilladelse til det. 


PostNord har udstedt obligationer på NASDAQ Stockholm og skal derfor opfylde 
særlige krav om informationsgivning og håndtering af insiderviden. Med insiderviden 
menes viden om en kendsgerning, udvikling eller omstændighed, som endnu ikke er 
offentliggjort eller ikke er almindelig kendt. Den viden skal desuden være af en sådan 


betydning, at den kan påvirke obligationernes kurs væsentligt. PostNord overholder 

alle love og regler om insiderhandel, og medarbejdere og forretningspartnere må ikke 
udnytte indsiderviden eller andre følsomme oplysninger til at opnå personlig vinding 
eller til at påvirke andres beslutninger om at handle med obligationer. PostNord 


Disclosure and Insider Trading Policy indeholder mere detaljerede oplysninger. 


Privatlivets fred og databeskyttelse 

PostNord respekterer alle menneskers grundlæggende ret til beskyttelse af 
personoplysninger og overholder databeskyttelseslove som f.eks. GDPR i forbindelse 
med indsamling, behandling og opbevaring af personoplysninger. Medarbejdere, der 
arbejder med personoplysninger, skal altid håndtere oplysninger i overensstemmelse 
med PostNords instrukser. Al behandling af personoplysninger skal have et 
retsgrundlag og må kun ske med angivne og legitime forretningsmæssige formål. 
Konstaterede eller formodede brud på persondatasikkerheden skal straks indberettes 
til Nordic Service Desk. 


Handelsregler og sanktioner 

PostNord skal som global udbyder af logistiktjenester overholde internationale 
handelsregler og sanktioner. Handelssanktioner kan indebære forbud mod at drive 
forretning i bestemte lande eller at gøre forretninger med bestemte personer eller 
organisationer. Medarbejdere, som arbejder i områder, der kan blive berørt af 
handelssanktioner, skal kende og overholde PostNord Trade Sanctions Policy. 


Politiske bidrag og aktiviteter 

PostNord forholder sig neutralt til politiske partier og kandidater. Politisk 
lobbyvirksomhed foregår som et led i legitime forretningsmæssige aktiviteter på en 
transparent måde og i overensstemmelse med internationale traktater og national 


lovgivning. 


Regnskabsaflæggelse 

PostNord skal overholde alle relevante regler for regnskabsaflæggelse og 
rapportering. PostNord overholder International Financial Reporting Standards i 
forbindelse med årsrapportering og udarbejder en bæredygtighedsrapport i 
overensstemmelse med GRI-standarderne. PostNord AB's års- og 
bæredygtighedsrapport og delårsrapporter er udgangspunktet for den eksterne 


kommunikation om koncernens resultater. 

Medarbejdere og arbejdsforhold 


PostNord respekterer og støtter internationalt anerkendte menneskerettigheder som 
beskrevet i FN's menneskerettighedserklæring og Den Internationale 
Arbejdsorganisations kernekonventioner. PostNord har underskrevet FN's Global 
Compact og overholder OECD's retningslinjer for multinationale virksomheder. 
PostNord vil altid straks håndtere ethvert problem, der opstår i forbindelse med 
krænkelse af menneskerettighederne. 


Børnearbejde og tvangsarbejde 
PostNord accepterer ikke og benytter ikke nogen form for børnearbejde eller 
tvangsarbejde. 


Foreningsfrihed 
Alle medarbejdere har ret til at være medlem af foreninger og til at oprette 


organisationer og forhandle kollektivt i overensstemmelse med lovgivningen. 


Arbejdstider og overarbejde 

PostNord skal overholde nationale love og regler om ansættelseskontrakter, 
arbejdstider og overarbejde. Medarbejderne skal tilbydes ansættelsesvilkår i 
overensstemmelse med lovkrav eller på niveau med en central kollektiv overenskomst 


med hensyn til arbejdstid, løn, ferie, sygeorlov og forældreorlov. 


En sikker og sund arbejdsplads 

PostNord skal tilbyde en sikker og sund arbejdsplads ud fra et fysisk, psykisk og socialt 
perspektiv. PostNord arbejder systematisk og transparent på at forbedre 
arbejdsmiljøet. PostNord foretager kortlægning og risikoanalyser for at håndtere og 
minimere risici på arbejdspladsen samt forhindre arbejdsskader og sygdom. Alle 
medarbejdere og forretningspartnere på PostNords arbejdspladser skal sikre, at de 
udfører deres opgaver i overensstemmelse med relevante instrukser og bruger det 
nødvendige beskyttelsesudstyr. 


Da en stor del af vores aktiviteter foregår på vejene, er trafiksikkerhed afgørende for 
PostNord. Vi gennemfører systematiske trafiksikkerhedsinitiativer, som løbende 
evalueres og forbedres. Medarbejdere, der på jobbet kører nogen form for køretøj, 
skal overholde de gældende færdselsregler og PostNords interne regler. Det betyder, 
at alle medarbejdere, der kører for PostNord, skal bruge sikkerhedssele, holde afstand 
til forankørende, respektere og overholde fartgrænserne, planlægge kørslen efter 
føret og trafiksituationen og påtage sig ansvaret for, at køretøjet er i trafiksikker 


stand. Medarbejderen må ikke være påvirket af alkohol, stoffer, lægemidler eller være 

træt under kørslen. Mobiltelefon må kun benyttes håndfrit. De gældende køre- og 
hviletidsbestemmelser skal altid overholdes. Chauffører og terminalmedarbejdere 
skal altid sørge for, at deres last er sikret i overensstemmelse med gældende regler, 


og overholde interne instrukser for virksomhedsspecifikke varer. 


Mangfoldighed og inklusion 

PostNord mener, at forskelligheder bidrager til en mere dynamisk og attraktiv 
arbejdsplads, og at alle medarbejdere har ret til at blive behandlet med respekt. Ingen 
medarbejdere må diskrimineres, mobbes eller chikaneres på nogen måde, af nogen 
grund eller i nogen sammenhæng. PostNord stræber aktivt efter mangfoldighed og 


ligestilling på alle niveauer i organisationen. 


Der er yderligere oplysninger i PostNord Diversity Policy. Chefer og ledere skal være 
forbilleder og arbejde aktivt med mangfoldighed og ligestilling. Det betyder bl.a., at 
de skal forebygge og håndtere mobning, chikane og anden ukorrekt behandling af 


medarbejdere. 


Alkohol- og stofmisbrug 

Ingen medarbejdere eller forretningspartnere må udføre arbejde eller opholde sig på 
PostNords arbejdspladser under påvirkning af alkohol eller stoffer. PostNord er 
forpligtet til at støtte medarbejdere med misbrugsproblemer. Medarbejdere med 
alkohol- eller stofrelaterede problemer har selv et ansvar for at søge hjælp i 
sundhedsvæsenet eller ved at henvende sig til deres nærmeste chef. 


De sociale medier 

Kun bestemte personer må poste indlæg på de sociale medier på PostNords vegne, 
og det er kun PostNords officielle kanaler, der må bruge PostNords logoer, billeder og 
tekster. Medarbejdere og forretningspartnere må ikke bruge de sociale medier på en 
sådan måde, at det kan skade PostNords omdømme. Yderligere vejledning til 
medarbejdere herom findes i Instruction for Social Media Activity. Hvis en 
medarbejder er i tvivl om, hvad man må foretage sig på de sociale medier, og hvad 
der er tilladt i forbindelse med ansættelsesforholdet, bør medarbejderen spørge sin 


nærmeste chef. 


Forretningspartnere 


Det er PostNords mål sammen med vores forretningspartnere at opbygge en 
bæredygtig forretning, der skaber værdi for alle ved at begrænse forsyningskædens 
negative påvirkning af samfundet og miljøet, bekæmpe bestikkelse og korruption og 
bidrage til social, miljømæssig og økonomisk udvikling. 

Vi tager ansvar for de forretningspartnere, vi samarbejder med, og forventer den 
samme integritet, ærlighed og etiske adfærd fra dem, som de kan forvente af os. Det 
opnår vi ved at sikre, at Code of Conduct for Suppliers altid er en del af vores aftaler 
med leverandører, og at de leverandører, vi bruger, er godkendt ud fra et 
bæredygtighedsperspektiv. PostNords indkøbsafdeling har ansvaret for at koordinere 
den koncernfælles bæredygtighedsgodkendelsesproces for leverandører, herunder 
relevant kravstillelse om, risikovurdering, godkendelse og opfølgning af vores 
leverandørers bæredygtighedsresultater. 


Koordinerede indkøb 


Indkøb koordineres i hele koncernen. Koordineringen gør det muligt for PostNord at 
udnytte sin samlede indkøbsstyrke, sikre synergieffekter og sørge for, at PostNord 
overholder gældende udbudslove og -regler. PostNords indkøbsafdeling har ansvaret 
for at styre og lede alle koncernens sourcingaktiviteter og sikre konkurrencedygtige 
vilkår og betingelser hos bæredygtige leverandører. Der er yderligere oplysninger i 
PostNord Procurement Policy. 


Socialt engagement og sponsorprogrammer 


PostNord deltager i forskelligt samarbejde og er med i brancheorganisationer, fordi 
det giver os mulighed for at udvikle vores branche, være en god og ansvarlig 
samfundsaktør og fremme tilliden til vores virksomhed. 


PostNord begrænser sit sociale engagement og sine sponsorprogrammer til et mindre 
antal større projekter, der er beskrevet i PostNord Sponsoring Policy. Alle vores 
sponsorprogrammer skal gavne både den organisation, vi samarbejder med, og 
PostNord. 


Miljø 


Det er PostNords mål at tilbyde bæredygtige pakke- og brevløsninger, der reducerer 
både vores egen og vores kunders miljøpåvirkning. Ansvaret for miljøet skal være 
integreret i vores kernevirksomhed. PostNord arbejder målbevidst på at reducere 
virksomhedens miljøpåvirkning. PostNord samarbejder med eksterne partnere om at 
fremme en miljømæssigt bæredygtig teknologisk udvikling. PostNord fører en dialog 
med vores interessenter om miljø og ønsker at være en respekteret 


samarbejdspartner på miljøområdet. 

PostNord skal have et systematisk, transparent miljøarbejde, som løbende evalueres 
og forbedres ud fra et helhedsperspektiv. Energi og andre naturlige ressourcer skal 
bruges på en effektiv måde. Hvor der er grund til det, stiller vi miljøkrav ud fra et 
livscyklusperspektiv til de produkter og ydelser, vi køber. PostNord rapporterer om 


sin miljøpåvirkning og miljøindsats i den årlige bæredygtighedsrapport. 


Alle medarbejderes bidrag og initiativer er afgørende for, at vi når vores overordnede 
miljømål. Vores chefer og ledere skal sørge for, at deres medarbejdere gennemfører 


miljøuddannelse, der er relevant for deres daglige arbejde. 

